
REFERAT
În contextul relaţiilor de colaborare româno-germane, în cadrul Programului de finanţare INTERREG – Transpower, Societatea Germană pentru Cooperare Tehnică / Deutsche Gesellschaft für Technische Zusammenarbeit GmgH (GTZ) a propus Municipiului Timişoara să participe ca partener în cadrul proiectului intitulat „Concept durabil de transport urban”/ „Supervised Implementation of Sustainable Urban Transport Concepts”.

După aprobarea proiectului de către Comisia Uniunii Europene, Primăria a semnat contractul intitulat „Acordul Consorţium pentru coordonarea acţiunii în FP6”, nr. 031490 (vezi anexa). Conform acestuia, Municipiul Timişoara va beneficia de o finanţare în valoare de 19.440 Euro din partea Comisiei Uniunii Europene. Procedura de plată prevede avansarea sumelor de către Municipiul Timişoara şi decontarea ulterioară către Comisia Uniunii Europene.
Cheltuielile neeligibile (taxe şi alte asemenea) vor fi cofinanţate.

Proiectul are ca scop realizarea şi implementarea în comun de către parteneri a unor concepte durabile de transport urban.

Având în vedere cele expuse anterior, supunem atenţiei Consiliului Local Timişoara:

- aprobarea participării Municipiului Timişoara în cadrul proiectului, conform contractului nr. 031490, anexat.

